CELEX: 31976L0763
Language: el
Date: 1976-07-27 00:00:00
Title: Οδηγία 76/763/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καθίσματα συνοδού των γεωργικών ή δασικών ελκυστήρων με τροχούς

Avis juridique important

|

31976L0763

Οδηγία 76/763/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καθίσματα συνοδού των γεωργικών ή δασικών ελκυστήρων με τροχούς  

Επίσημη Εφημερίδα αριθ. L 262 της 27/09/1976 σ. 0135 - 0138 Φινλανδική ειδική έκδοση: Κεφάλαιο 13 τόμος 5 σ. 0164  Ελληνική ειδική έκδοση: Κεφάλαιο 13 τόμος 4 σ. 0108  Σουηδική ειδική έκδοση: Κεφάλαιο 13 τόμος 5 σ. 0164  Ισπανική ειδική έκδοση: Κεφάλαιο 13 τόμος 5 σ. 0174  Πορτογαλική ειδική έκδοση : Κεφάλαιο 13 τόμος 5 σ. 0174 

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουλίου 1976 περί προσεγγίσεως των νομοθεσιών των Κρατών μελών των αναφερομένων στα καθίσματα συνοδού των γεωργικών ή δασικών ελκυστήρων με τροχούςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν οι ελκυστήρες αναφέρονται μεταξύ άλλων στα καθίσματα του συνοδού- ότι οι προδιαγραφές αυτές διαφέρουν από το ένα Κράτος μέλος στο άλλο, και ως εκ τούτου είναι ανάγκη να θεσπισθούν οι ίδιες προδιαγραφές από όλα τα Κράτη μέλη, είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο ελκυστήρα της διαδικασίας εγκρίσεως ΕΟΚ που ρυθμίζεται από την οδηγία 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των Κρατών μελών των αναφερομένων στην έγκριση των γεωργικών ή δασικών  ελκυστήρων(3) με τροχούς- ότι η παρούσα οδηγία έχει ως αντικείμενο την εναρμόνιση των εθνικών διατάξεων περί της κατασκευής και εγκαταστάσεως των καθισμάτων συνοδού των γεωργικών ελκυστήρων και όχι την ομοιομορφία των προδιαγραφών περί της υποχρεωτικής ή μη υπάρξεως επί των  ελκυστήρων του ενός εξ αυτών των καθισμάτων- ότι δεν αποβλέπει επίσης στην εναρμόνιση των προδιαγραφών που προβλέπουν τη δυνατότητα εγκαταστάσεως επί των ελκυστήρων τουλάχιστον ενός καθίσματος συνοδού- ότι τα μη ρυθμισθέντα εισέτι προβλήματα όσον αφορά  το κάθισμα του συνοδού, ως ένα από τα στοιχεία που αναφέρονται στο δελτίο εγκρίσεως, πρέπει να επιλυθούν το ταχύτερο δυνατό διά συμπληρώσεως της παρούσης οδηγίας, για να καθορισθούν επίσης σε ό,τι αφορά το κάθισμα συνοδού οι απαιτούμενες προϋποθέσεις  για τη χορήγηση της εγκρίσεως ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Ως "ελκυστήρας (γεωργικός ή δασικός)" νοείται κάθε όχημα με κινητήρα, με τροχούς ή ερπύστριες, έχον τουλάχιστον δύο άξονες, του οποίου η λειτουργία συνίσταται βασικά στην ισχύ έλξεώς του και το οποίο είναι ειδικά σχεδιασμένο για να έλκει,  ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατό να διαρρυθμισθεί για να μεταφέρει φορτίο και συνοδούς.  2. Η παρούσα οδηγία δεν έχει εφαρμογή παρά μόνο επί των ελκυστήρων των καθοριζομένων στην παράγραφο 1, που φέρουν ελαστικά και έχουν δύο άξονες και μία εκ κατασκευής μεγίστη ταχύτητα από 6 ως 25 χμ/ω και των οποίων το εύρος μεταξύ των ιχνών των τροχών  είναι τουλάχιστον 1 250 μμ.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός ελκυστήρα για λόγους που αναφέρονται στα καθίσματα συνοδού, αν πληρούνται οι προδιαγραφές που αναφέρονται στο παράρτημα.   Άρθρο 3  Τα Κράτη μέλη δεν δύνανται να αρνηθούν την καταχώριση στα μητρώα ή να απαγορεύσουν την πώληση, την έναρξη κυκλοφορίας ή τη χρήση των ελκυστήρων για λόγους που αναφέρονται στα καθίσματα συνοδού, αν πληρούνται οι αναφερόμενες στο παράρτημα  προδιαγραφές.   Άρθρο 4  Οι αναγκαίες τροποποιήσεις για την προσαρμογή των προδιαγραφών του παραρτήματος στην τεχνολογική πρόοδο εκδίδονται σύμφωνα με την προβλεπομένη στο άρθρο 13 της οδηγίας 74/150/ΕΟΚ διαδικασία.   Άρθρο 5  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως περί αυτού την επιτροπή.  2. Τα Κράτη μέλη μεριμνούν για την κοινοποίηση στην Επιτροπή του κειμένου των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 6  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 27 Ιουλίου 1976.  Για το Συμβούλιο Ο Πρόεδρος M. van der STOEL  (1) ΕΕ αριθ. 28 της 17. 2. 1967, σ. 462/67.  (2) ΕΕ αριθ. 42 της 7. 3. 1967, σ. 620/67.  (3) ΕΕ αριθ. Ν 84 της 28. 3. 1974, σ. 10.      ΠΑΡΑΡΤΗΜΑ  I. ΓΕΝΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΗΣ ΚΑΙ ΕΓΚΑΤΑΣΤΑΣΕΩΣ 1. Το κάθισμα πρέπει να είναι τοποθετημένο κατά τρόπον ώστε να μην ευρίσκεται σε κίνδυνο ο συνοδός και να μην εμποδίζει την οδήγηση του ελκυστήρα.  2. Το κάθισμα πρέπει να είναι σταθερά στερεωμένο και, ανάλογα με τον τύπο του ελκυστήρα, συνδεδεμένο με κατάλληλον τρόπο με ένα στοιχείο δομής (αμάξωμα, σύστημα προφυλάξεως εκ των ανατροπών, εξέδρα κλπ.).  3. Αυτό το στοιχείο δομής πρέπει να είναι αρκούντως ανθεκτικό, για να δύναται να υποβαστάξει το φορτωμένο κάθισμα συνοδού.  II. ΕΙΔΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΗΣ 1. Το πλάτος του καθίσματος πρέπει να είναι τουλάχιστον 400 μμ, το βάθος του τουλάχιστον 300 μμ.  2. Το κάθισμα πρέπει να είναι εφοδιασμένο με ερεισίνωτο ύψους τουλάχιστον 200 μμ και το πολύ 250 μμ και να περιέχει ένα πλευρικό υποστήριγμα. Οι ανωτέρω διαστάσεις δεν εφαρμόζονται αν υπάρχει όπισθεν του συνοδού ένα κλειστό χώρισμα. Το οριζόντιο τμήμα  του καθίσματος είναι παραγεμισμένο ή ελαστικό.  3. Ένα κατάλληλο υποστήριγμα πρέπει να προβλέπεται για τους πόδες του συνοδού.  4. Το ελεύθερο ύψος υπεράνω της επιφανείας του καθίσματος του συνοδού πρέπει να είναι τουλάχιστον 920 μμ. Εντούτοις όταν ένας ελκυστήρας ο οποίος πληροί τις απαιτήσεις για το κάθισμα του οδηγού και την προστασία του έχει ένα εκ κατασκευής σχήμα που δεν  επιτρέπει την τήρηση του ύψους αυτού για τον συνοδό, το ύψος δύναται να μειωθεί μέχρι τα 800 μμ, με τον όρο ότι προβλέπεται ένα επαρκές παραγέμισμα στο επίπεδο της σκεπής το ευρισκόμενο υπεράνω του καθίσματος του συνοδού.  Το ανώτερο τμήμα του ελευθέρου χώρου το οποίο προσφέρεται στον συνοδό δεν πρέπει να περιορίζεται, προς τα όπισθεν, παρά από μία ακτίνα κατά μέγιστο 300 μμ (βλέπε σχέδιο στο προσάρτημα). Το ελεύθερο ύψος είναι η ελεύθερη κατακόρυφη πλευρά η οποία  περιέχεται μεταξύ του εμπροσθίου άκρου του καθίσματος και της σκεπής του ελκυστήρα.  5. Το κάθισμα του συνοδού δεν πρέπει να αυξάνει το πλάτος από άκρου σε άκρο του ελκυστήρα.  6. Όταν το κάθισμα του συνοδού έχει διαρρυθμισθεί άνωθεν του προφυλακτήρα ιλύος (φτερού), δεν πρέπει να υπάρχουν πλέον του ενός καθίσματος ανά προφυλακτήρα ιλύος.   Προσάρτημα